Nõukogu direktiiv, 25. juuni 1987, millega muudetakse direktiivi 80/232/EMÜ teatavate kinnispakkidesse pakendatud toodete nimikoguste ja nimimahtude valikuid käsitlevate liikmesriikide õigusaktide ühtlustamise kohta



Euroopa Liidu Teataja L 192 , 11/07/1987 Lk 0048 - 0048

Soomekeelne eriväljaanne: Peatükk 15 Köide 7 Lk 0243

Rootsikeelne eriväljaanne: Peatükk 15 Köide 7 Lk 0243

CS.ES Peatükk 13 Köide 008 Lk 282 - 282

ET.ES Peatükk 13 Köide 008 Lk 282 - 282

HU.ES Peatükk 13 Köide 008 Lk 282 - 282

LT.ES Peatükk 13 Köide 008 Lk 282 - 282

LV.ES Peatükk 13 Köide 008 Lk 282 - 282

MT.ES Peatükk 13 Köide 008 Lk 282 - 282

PL.ES Peatükk 13 Köide 008 Lk 282 - 282

SK.ES Peatükk 13 Köide 008 Lk 282 - 282

SL.ES Peatükk 13 Köide 008 Lk 282 - 282



Nõukogu direktiiv, 25. juuni 1987, millega muudetakse direktiivi 80/232/EMÜ teatavate kinnispakkidesse pakendatud toodete nimikoguste ja nimimahtude valikuid käsitlevate liikmesriikide õigusaktide ühtlustamise kohta (87/356/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 100, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades, et: pärast direktiivi 80/232/EMÜ [4] vastuvõtmist, mida viimati on muudetud direktiiviga 86/96/EMÜ, [5] on tekkinud vajadus lisada teatavate kinnispakkidesse pakendatud toodete nimikoguste valikule uusi nimikoguseid, et kõrvaldada tõkked nende toodetega kauplemisel; kinnispakkidesse pakendatud toodete läbipaistva turu loomiseks on soovitav täielikult ühtlustada pakendatud toodete nimikoguste valik, kus see on võimalik, ON VASTU VÕTNUD KÄESOLEVA DIREKTIIVI: Artikkel 1 Käesolevaga muudetakse direktiivi 80/232/EMÜ järgmiselt. 1. Artikli 1 olemasolevast tekstist saab lõige 1 ning lisatakse järgmine lõige: "2. Erandina lõikest 1 kohaldatakse käesolevat direktiivi ka I lisa punktis 11 viidatud kudumislõnga suhtes, mida pakutakse teistsuguses pakendivormis." 2. Artiklisse 5 lisatakse järgmine lause: "I lisa punktis 11 loetletud tooteid võib pärast 31. detsembrit 1989 turustada ainult punktis 11 märgitud nimikoguseid sisaldavates kinnispakkides." 3. I lisasse lisatakse järgmine punkt: "11. KUDUMISLÕNGAD (kogus grammides), mis koosnevad looduslikest (loomsetest, taimsetest või mineraalsetest) kiududest, keemilistest kiududest või nende segust. 10 – 25 – 50 – 100 – 150 – 200 – 250 – 300 – 350 – 400 – 450 – 500 – 1000 See väärtus näitab lõnga kuivmassi, millele lisandub direktiivis 71/307/EMÜ sätestatud tavapärane niiskusest tingitud lisa." Artikkel 2 1. Liikmesriigid jõustavad käesoleva direktiivi täitmiseks vajalikud õigus- ja haldusnormid hiljemalt 30. juunil 1988. Liikmesriigid teatavad sellest viivitamata komisjonile. 2. Liikmesriigid edastavad komisjonile käesoleva direktiiviga reguleeritavas valdkonnas vastuvõetud siseriiklike põhiliste õigusnormide teksti. Artikkel 3 Käesolev direktiiv on adresseeritud liikmesriikidele. Luxembourg, 25. juuni 1987 Nõukogu nimel eesistuja H. De Croo [1] EÜT C 317, 10.12.1986, lk 11. [2] Arvamus on esitatud 19. juunil 1987 (Euroopa Ühenduste Teatajas seni avaldamata). [3] EÜT C 150, 9.6.1987, lk 4. [4] EÜT L 51, 25.2.1980, lk 1. [5] EÜT L 80, 25.3.1986, lk 55. --------------------------------------------------